Senarai anjing individual

Yang berikut ialah senarai anjing individual.

Pelakon

Filem
 Ace the Wonder Dog, muncul dalam berbilang filem dan siri pada tahun 1930-an dan tahun 1940-an.
 Blair, seekor collie, anjing bintang filem pertama, membintangi Rescued by Rover pada tahun 1905.
 Buddy, seekor anjing pengutip keemasan, membintangi filem tahun 1997 Air Bud tetapi mati akibat kanser setahun kemudian.
 Cosmo, seekor terier Jack Russell daripada filem tahun 2010 Beginners.
 Darla, seekor bichon frisé yang terkenal kerana peranannya sebagai Precious dalam filem debaran tahun 1991 The Silence of the Lambs.
 Higgins, seekor kacukan pudel–schnauzer kecil, memainkan peranan utama, iaitu Benji, dalam filem dengan nama sama dan mempunyai peranan berulang dalam siri televisyen Petticoat Junction.
 Jean, si Anjing Vitagraph, seekor collie Scotland yang merupakan anjing utama pertama di layar perak yang mempunyai namanya dalam judul filem; membintangi filem dari tahun 1908 hingga tahun 1913.
 Jed (1977–1995), seekor anjing serigala yang muncul dalam The Thing, The Journey of Natty Gann, dan White Fang.
 Keystone Teddy, seekor anjing pelakon pada awal abad ke-20, termasuk dalam filem tahun 1917 Teddy at the Throttle.
 Koko, seekor kelpie Australia merah, memainkan watak Red Dog dalam adaptasi filem tahun 2011 berdasarkan novel senama.
 Lightning, seekor anjing gembala Jerman yang memainkan watak Prince dalam filem Perry Mason pertama, The Case of the Howling Dog (1934) dan muncul dalam banyak filem lain.
 Messi, seekor collie sempadan, memainkan watak anjing khidmat Snoop dalam filem tahun 2023 Justin Triet Anatomy of a Fall. Messi memenangi Anugerah Palm Dog tahun 2023.
 Moose dan anak jantannya Enzo, kedua-duanya terier Jack Russell, dalam My Dog Skip dan siri televisyen Frasier.
 Pal, seekor collie, memainkan watak Lassie dalam filem tahun 1943 Lassie Come Home (berdasarkan novel tahun 1940 karya Eric Knight), enam buah lagi filem Lassie, dan dua buah rancangan televisyen rintis Lassie.
 Peggy, pelakon dalam Deadpool & Wolverine dan dianggap sebagai "anjing terhodoh di Britain".
 Pete the Pup, dilakonkan oleh beberapa pitbulterier Amerika dalam siri Our Gang (Little Rascals).
 Red Dog, muncul dalam filem tahun 2011 Red Dog dan filem tahun 2016 Red Dog: True Blue, berdasarkan kisah hidup sebenar seekor kelpie yang berkeliaran di pedalaman Australia Barat, untuk mencari pemiliknya.
 Rin Tin Tin (1918–1932), seekor anjing gembala Jerman pelakon yang masyhur di peringkat antarabangsa yang membintangi banyak filem senyap dan segelintir filem bunyi. Keturunannya meneruskan peranan dalam filem, radio, dan televisyen.
 Shelby, anjing yang melakonkan watak Bella dalam A Dog's Way Home. Ia ditemukan di dalam tong sampah dan kemudian dibawa ke tempat perlindungan, sebelum dilatih untuk lakonan; ia kini seekor anjing terapi.
 Skippy, seekor terier rubah dawai yang, antara peranan lain dalam filem-filem tahun 1930-an, memainkan watak Asta dalam filem The Thin Man dan sekuel-sekuel.
 Strongheart, juga dikenali sebagai Etzel von Oeringen, anjing gembala Jerman pertama dengan keutamaan nama atas judul dalam filem. Ia membintangi sebuah adaptasi bagi White Fang, yang ditayangkan pada tahun 1925, dan The Return of Boston Blackie, yang ditayangkan pada tahun 1927.
 Sykes, bintang dalam beberapa filem, iklan, dan siri televisyen British, Midsomer Murders.
 Terry, seekor cairn terrier, memainkan watak Toto dalam filem tahun 1939 The Wizard of Oz.
 Uggie, seekor terier Jack Russell, memainkan watak Jack dalam filem tahun 2011 The Artist dan watak Queenie dalam filem Water for Elephants.

Iklan
 Banjo, melakonkan watak Carlos, seekor kacukan seter Ireland–anjing pengutip keemasan dan bintang pengiklanan bir Stroh's pada tahun 1980-an dan turut disebut dalam lagu Tone Lōc tahun 1989 "Funky Cold Medina".
 Cheeka, seekor pug yang muncul dalam kempen pengiklanan popular "You & I" daripada perkhidmatan selular Hutch di India, bersama dengan pelakon muda Jayaram.
 Gidget, seekor anjing Chihuahua betina, ditampilkan dalam kempen pengiklanan Taco Bell sebagai "Anjing Chihuahua Taco Bell". Ia juga memainkan peranan sebagai ibu kepada Bruiser dalam filem tahun 2003 Legally Blonde 2.
 Honey Tree Evil Eye, seekor bulterier betina, dikenali sebagai Spuds MacKenzie dalam peranannya sebagai anjing jurucakap Budweiser.
 Nipper, anjing dengan gramofon dalam logo His Master's Voice tahun 1901.
 Sam, seekor anjing pengutip keemasan yang merupakan "pengganti profesional dan pelakon lagak ngeri", melakonkan watak Duke Bush (Duffy "Duke" of Castlebury) yang sebenar dalam acara promosi dan dalam iklan untuk Bush's Best Baked Beans.
 Tinkerbelle, seekor anjing kacuk papillon/anjing Malta dan anjing model yang ditampilkan dalam iklan untuk pelbagai syarikat.

Televisyen
 Bouncer, memainkan watak anjing yang juga dipanggil Bouncer dalam teledrama Australia Neighbours.
 Bullet, "the Wonder Dog", seekor anjing gembala Jerman hitam dan perak daftaran AKC (asalnya: "Bullet Von Berge") ialah penonton tetap dalam rancangan televisyen tahun 1950-an The Roy Rogers Show; mayat terawetnya (bersama-sama dengan Trigger) dipamerkan di Muzium Roy Rogers–Dale Evans dan ia dijual pada tahun 2010 di Christie's dengan harga $35,000.
 Happy, anjing putih gebu yang memainkan watak Happy dalam rancangan televisyen 7th Heaven.
 Inky, seekor anjing polis yang muncul dalam drama polis British Softly, Softly: Task Force semasa tahun 1969–1970.
 Madison, seekor anjing pengutip Labrador, yang terkenal kerana memainkan watak Vincent dalam siri televisyen Lost.
 Pono juga memainkan watak Vincent, yang ditampilkan dalam adegan imbas kembali.
 Moose dan anak jantannya Enzo memainkan watak Eddie dalam rancangan televisyen Frasier.
 Petra, seekor anjing baka kacuk, anjing Blue Peter pertama; Petra 'asli' mati selepas membuat satu kemunculan dan digantikan dengan anjing serupa; ini dirahsiakan sehingga bertahun-tahun selepas kematian pengganti itu.
 Shep, seekor collie sempadan, ditampilkan dalam siri televisyen Blue Peter.
 Soccer, seekor terier Jack Russell, bintang rancangan PBS Wishbone.
 Tiger, muncul dalam The Brady Bunch dan memainkan watak seekor anjing bernama Blood dalam filem A Boy and His Dog.
 Yukon King, seekor husky Alaska, memainkan watak anjing kereta luncur salji pemimpin dan pengiring setia kepada Sergeant Preston dalam Sergeant Preston of the Yukon.
 Zeltim Odie Peterson, juga dikenali sebagai Odie si Pug Bercakap, seekor pug yang mengatakan "I Love You" dalam pelbagai rancangan bicara.

Atlet
 Ashley Whippet, anjing cakera pertama, ialah anjing atlet pada tahun 1970-an dan pemenang tiga kali dalam Canine Frisbee Disc World Championships.
 Cindy, seekor grehaun yang memperoleh rekod Lompatan Tertinggi oleh Anjing dalam Rekod Dunia Guinness. Cindy melepasi halangan .
 King Buck, seekor anjing pengutip Labrador, berjaya menamatkan 63 siri berturut-turut yang belum pernah terjadi sebelumnya dalam National Championship Stake dan merupakan juara National Retriever Field Trial Club selama dua tahun berturut-turut (pada tahun 1952 dan tahun 1953), iaitu pencapaian yang tidak diulangi selama hampir 40 tahun. Ia juga merupakan anjing pertama yang muncul pada setem itik Perkhidmatan Ikan dan Hidupan Liar Amerika Syarikat, yang sentiasa menampilkan seekor unggas air.
 Master McGrath, seekor grehaun Ireland yang kemenangan perlumbaannya dan kemasyhurannya membolehkannya menghadap Keluarga Diraja British.
 Mick the Miller, seekor grehaun perlumbaan, ialah grehaun pertama yang memenangi English Derby dalam tahun-tahun berturut-turut dan grehaun pertama yang berlari sejauh  dalam tempoh kurang daripada 30 saat.
 Snip Nua, seekor grehaun perlumbaan Ireland yang sebahagiannya dimiliki oleh pelawak Dara Ó Briain. Perlumbaan Snip Nua ditonton oleh 3 juta orang penonton United Kingdom dalam rancangan Three Men Go to Ireland.

Anjing setia

Setia selepas kematian pemilik
 Anjing penombak, seekor terier yang tinggal bersama dengan pemiliknya yang berjuang sebagai penombak dalam Pertempuran Eureka Stockade dan mengiringi jenazah ke tanah perkuburan.
 Canelo di Cádiz, Sepanyol, pernah berjalan kaki bersama dengan pemiliknya ke hospital tempat dia menerima rawatan dialisis. Pada tahun 1990, pemiliknya meninggal dunia di hospital. Canelo mati di luar hospital selepas menunggu selama 12 tahun. Bandar Cádiz meletakkan namanya pada sebatang jalan dan sebuah plak sempena menghormatinya.
 Capitán, seekor anjing gembala Jerman, melarikan diri dari rumahnya di Argentina tengah, selepas kematian pemiliknya Miguel Guzmán pada tahun 2006. Kira-kira seminggu kemudian, keluarga Guzmán menemukan Capitán berkawal di kubur Guzmán selepas menemukan tanah perkuburan itu bersendirian. Apabila dibawa pulang, Capitán sekali lagi melarikan diri kembali ke kubur bekas pemiliknya. Ia berkawal di kubur pemiliknya dan menerima bekalan daripada kakitangan tanah perkuburan supaya ia tidak perlu pergi. Capitán mati pada tahun 2018.
 Da Lang (), anjing polis dalam detasmen Dehong Angkatan Pertahanan Sempadan Polis Bersenjata Rakyat (kini tidak wujud). Pada 22 Ogos 2011, pengendalinya Prebet Yao Yuanjun (姚元军) lemas ketika bertarung dengan penyeludup dadah dan beberapa bulan kemudian Da Lang difilemkan di televisyen kebangsaan, dalam keadaan masih menunggu pengendalinya kembali ke lokasi latihan mereka dekat dengan Sungai Shweli, lalu mendapat kemasyhuran di media sosial Cina; Da Lang terus menunggu di lokasi latihan sama selama lebih sedekad.
 Dżok ("Jock"), si anjing. Sepanjang tahun (1990–1991), Dżok dilihat menunggu dengan sia-sia di bulatan Rondo Grunwaldzkie di Kraków, Poland, untuk diambil kembali oleh pemiliknya, yang telah meninggal dunia di sana.
 Fido, seekor anjing baka kacuk, yang pemiliknya, Carlo Soriani, telah meninggal dunia dalam serangan udara di Borgo San Lorenzo (dekat dengan Firenze, di Itali) pada tahun 1943, semasa Perang Dunia Kedua. Fido dengan sia-sia, selama 14 tahun berikutnya, menantikan kepulangan Soriani, hari-hari pergi ke perhentian bas di Luco del Mugello (sebuah frazione di Borgo) tempat lelaki itu pernah turun selepas pulang dari kerja.
 Greyfriars Bobby, seekor terier Skye di Edinburgh, Scotland, setia kepada pemiliknya lama selepas kematian pemiliknya pada tahun 1858. Sehingga kematian Bobby 14 tahun kemudian, ia dilaporkan meluangkan setiap malam di kubur pemiliknya. Sebuah patung sempena memperingati Greyfriars Bobby didirikan dekat dengan tanah perkuburan. Beberapa filem telah dibuat dengan mendramakan kehidupan Greyfriars Bobby dan, dalam folklor, ia dikenang secara popular di serata Scotland sebagai lambang kesetiaan.
 Hachikō, seekor anjing Akita yang menjadi lambang kesetiaan di Jepun, kini dihormati oleh sebuah patung di Tokyo. Hachikō masyhur kerana kesetiaannya kepada pemiliknya yang telah lama meninggal dunia, Hidesaburō Ueno, dengan kembali ke stesen kereta api dan menantikan kepulangannya, setiap hari selama sembilan tahun berikutnya sepanjang tempoh kereta api dijadualkan tiba.
 Kostya, pada pertengahan tahun 1990-an di Tolyatti, Rusia – seorang lelaki dan seorang gadis meninggal dunia dalam kemalangan kereta pada musim panas tahun 1995, lalu meninggalkan anjing mereka sebagai satu-satunya yang terselamat. Anjing gembala Jerman, bernama Konstantin aka Kostya atau Kostya Setia oleh penduduk tempatan, terus datang ke tempat sama selama tujuh tahun berikutnya mengharungi musim sejuk membeku dan musim panas membakar. Kesetiaan – sebuah patung gangsa yang menghormati kesetiaan anjing itu telah diletakkan di tempat itu pada tahun 2003 oleh pihak berkuasa bandar raya.
 Ruswarp, seekor collie sempadan yang menghilang semasa mendaki bersama dengan pemiliknya Graham Nuttall di Pergunungan Wales dekat dengan Llandrindod Wells pada 20 Januari 1990. Pada 7 April, seorang pendaki menemukan jenazah Nuttall dekat dengan anak sungai gunung, tempat Ruswarp telah berkawal selama 11 minggu. Anjing berusia 14 tahun itu sangat lemah sehingga ia terpaksa dibawa keluar dari gunung dan mati sejurus selepas pengebumian Nuttall. Terdapat sebuah patung Ruswarp di platform stesen kereta api Garsdale.
 Seaman, anjing Newfoundland milik penjelajah Meriwether Lewis, enggan makan atau meninggalkan kubur pemiliknya, lalu mati akibat kehibaan.
 Shep, milik seorang gembala biri-biri yang meninggal dunia di Fort Benton, Montana, pada Ogos 1936, mengikuti keranda pemiliknya ke stesen kereta api dan membuat sarang di bawah platform depoh selepas jenazah itu dikapalkan kembali ke timur. Selama lima tahun setengah berikutnya, Shep menghadap setiap kereta api penumpang yang tiba di sana—empat buah kereta api sehari—menghidu penumpang dan pintu gerabak bagasi. Pengawasannya menjadi publisiti meluas termasuk tampilan dalam "Ripley's Believe It or Not!". Penumpang menaiki laluan kereta api Havre ke Great Falls hanya untuk melihat anjing itu dan ia menerima sedemikian banyak surat peminat sehingga Great Northern Railroad menugasi seorang setiausaha untuk membantu dengan respons. Pada 12 Januari 1942, Shep dilanggar dan dibunuh oleh sebuah kereta api yang tiba. AP dan UPI mengeluarkan obituarinya di seluruh negara; ribuan mengirimkan ucapan takziah dan ratusan menghadiri pengebumiannya. Great Northern Railroad mendirikan sebuah obelisk di tapak kuburnya di tubir yang menghadap depoh dan bandar. Pada tahun 1994, warga Fort Benton mengabadikan anjing itu dengan gangsa kepahlawanan yang didirikan di tetambak kapal wap di bandar itu.
 Waghya, yang memaksudkan "harimau belang" dalam bahasa Marathi, ialah anjing peliharaan milik raja Maratha Chhatrapati Shivaji. Selepas kematian Shivaji, anjing itu berkabung dan dikatakan telah melompat ke dalam unggun pengebumian pemiliknya dan membakar diri sendiri. Sebuah patung didirikan di atas kekaki di sebelah makam Shivaji di Kubu Raigad.


Anjing pulang ke rumah
 Baekgu, si anjing Jindo Korea, selepas dijual oleh pemilik asalnya akibat kesusahan ekonomi kepada pemilik baharu sejauh , kembali kepada pemilik asalnya selepas tujuh bulan.
 Bobbie the Wonder Dog, selepas ditinggalkan secara tidak sengaja dalam perjalanan rentas desa, Bobbie melalui perjalanan kembali sejauh  ke rumah keluarganya.

Anjing setia lain
 Bob si Anjing Kereta Api, pengembara setia dan teman pemandu dalam South Australian Railways pada lewat abad ke-19.
 Fidèle, seekor anjing masyhur yang biasanya dapat dilihat tidur di luar tingkapnya di Brugge.
 Kelsey, seekor anjing, dijulang sebagai wira selepas ia menyelamatkan pemiliknya yang menjadi lumpuh apabila dia tergelincir dan terjatuh di dalam salji. Kelsey kekal di sisinya sambil menjilat mukanya untuk memastikan dia hangat selama hampir 20 jam.
 Mari, dalam Mari to Koinu no Monogatari ("Cerita Mari dan Anak Anjing"), yang berdasarkan kisah benar semasa gempa bumi Chūetsu 2004. Mari melahirkan tiga ekor anak anjing. Pada musim bunga itu, haiwan berkelakuan pelik, lalu membayangkan sesuatu yang besar yang mendatang. Pada 23 Oktober 2004, gempa bumi besar, yang kemudiannya dikenali sebagai gempa bumi Chūetsu, melanda dan memusnahkan seluruh kampung. Pada masa itu, hanya datuk dan Aya yang berada di rumah dan mereka ditimpa oleh almari pakaian yang tumbang ke atas mereka. Mari cepat-cepat memindahkan anak-anaknya ke tempat selamat dan berjaya menyelamatkan datuknya dan Aya daripada bencana itu.
 Nig, seekor anjing baka kacuk yang diangkat sebagai anak anjing pada tahun 1932 oleh para pekerja pembinaan Empangan Hoover. Sambil dianggap sebagai maskot mereka, ia menemani para pekerja setiap hari ke tapak dan dari tapak, malah membawa bekalan makan tengah hari. Pada tahun 1941, ia mati dan dikebumikan di empangan tersebut; di sana, ia kekal diperingati dengan sebuah plak.
 Old Drum, seekor anjing pemburu yang kematiannya di tangan seorang jiran ialah subjek tuntutan mahkamah dan ringkasan terkenal kepada juri oleh George Graham Vest, yang dikenali sebagai "Eulogi Anjing", yang bertegas bahawa hubungan unik seorang lelaki dengan anjingnya patut mempengaruhi cara undang-undang ditafsirkan dan dilaksanakan dalam kes sedemikian. Kes itu telah berpengaruh di mahkamah sejak itu.
 Patsy Ann, dikenali sebagai "Penyambut Rasmi Juneau". Ia merupakan seekor bulterier yang menyambut kapal yang berlabuh di Juneau.
 Pompey, seekor pug yang menggagalkan percubaan pembunuhan ke atas nyawa Willem si Senyap.
 Red Dog, seekor kelpie yang berkeliaran di pedalaman Australia Barat untuk mencari pemiliknya.
 Taro dan Jiro, dua ekor husky Sakhalin yang mandiri selama setahun selepas ditinggalkan di benua beku Antartika sehingga anggota pasukan ekspedisi Jepun menyelamatkan kedua-duanya.
 Zander, seekor kacukan anjing Samoyed–husky seberat  berusia hampir-hampir 7 tahun yang melarikan diri dari rumahnya dan menempuh perjalanan lebih daripada dua "batu sukar" (menyeberangi sungai, melintasi lebuh raya sibuk, dan menempuh kawasan kejiranan kompleks) untuk tiba di sebuah hospital di kawasan yang belum pernah dikunjungi; di sana, ia dihentikan oleh seorang pekerja hospital yang menghubungi nombor telefon bimbit pada teg anjingnya dan menghubungi pemilik Zander di sebuah bilik di dalam hospital tempat dia telah terbaring selama beberapa hari untuk pulih daripada penyakit.

Anjing pekerja

Anjing perang

 Antis, seekor anjing gembala Jerman, berkhidmat bersama dengan Václav Robert Bozděch, seorang juruterbang Czech, dalam Tentera Udara Perancis dan Skuadron No. 311 (Czechoslovak) RAF di Britain dan membantu pemiliknya melarikan diri selepas kematian Jan Masaryk; pemenang Pingat Dickin, taraan Salib Victoria untuk anjing.
 Bamse, seekor anjing Santo Bernard, lambang Angkatan Bebas Norway dalam Perang Dunia Kedua.
 Bart, seekor anjing gembala Jerman yang bekerja dengan SEAL Team Six yang terbunuh bersama dengan 38 orang yang terdiri daripada askar operasi khas Amerika Syarikat, juruterbang, dan komando Afghanistan pada tahun 2011.
 Becerrillo, seekor anjing penyerang Castilla semasa zaman konkuistador Sepanyol.
 Bing, seekor silangan anjing gembala Jerman dan collie yang terjun berpayung bersama dengan Divisyen Payung Terjun Ke-6 pada D-Day dan pemenang Pingat Dickin.
 Caesar, diajar untuk menentukan lokasi askar tercedera di medan tempur Medan Barat dan membimbing mereka kembali ke tempat selamat.
 Cairo, seekor malinois Belgium yang digunakan oleh SEAL Tentera Laut Amerika Syarikat dalam Operasi Serampang Neptun, yang dalamnya Osama bin Laden terbunuh.
 Chesty, salah seekor daripada keluarga buldog, berkhidmat sebagai maskot rasmi bagi Marine Barracks, Washington, D.C.. Anjing-anjing ini sebenarnya tersenarai dalam Kor Marin Amerika Syarikat, kebanyakannya mencapai pangkat koperal.
 Chips, anjing perang perwira paling berpingat dalam Perang Dunia Kedua.
 Conan, seekor anjing Delta Force yang menyertai serbuan Barisha pada tahun 2019.
 Crumstone Irma, seekor anjing gembala Jerman yang membantu dalam penyelamatan bagi 191 orang yang terperangkap di bawah bangunan yang diserang bertubi-tubi, dianugerahi Pingat Dickin pada tahun 1945.
 Gander, seekor anjing Newfoundland, dianugerahi secara pascakematian Pingat Dickin atas kehebatannya semasa Pertempuran Hong Kong dalam Perang Dunia Kedua.
 Gunner, anjing sistem amaran awal serangan udara semasa pengeboman Darwin dalam Perang Dunia Kedua.
 Horrie the Wog Dog, ditemukan di Mesir oleh Angkatan Australia pada tahun 1942 semasa Perang Dunia Kedua, menyelamatkan nyawa ramai askar Australia. Horrie dinafikan kemasukan kembali ke Australia selepas berkhidmat di Eropah; ia diselamatkan oleh rakan-rakannya yang menyeludupnya ke rumah baharunya di Australia.
 Jet of Iada, seekor anjing gembala Jerman, yang membantu dalam penyelamatan bagi 150 orang yang terperangkap di bawah bangunan yang diserang bertubi-tubi. Ia dianugerahi kedua-dua Pingat Dickin dan Medalion Keberanian RSPCA atas usaha penyelamatannya.
 Judy, seekor anjing kapal yang berkhidmat dengan Tentera Laut Diraja British, satu-satunya haiwan yang telah didaftarkan secara rasmi sebagai tawanan perang Jepun. Ia terselamat daripada kem kematian di Landasan Kereta Api Burma dan dianugerahi Pingat Dickin pada tahun 1946.
 Just Nuisance, seekor anjing besar Denmark, satu-satunya anjing yang telah disenaraikan secara rasmi dalam Tentera Laut Diraja British, dikebumikan dengan penghormatan ketenteraan penuh sewaktu kematiannya pada tahun 1944.
 Kurt, seekor "Devil Dog" baka pincer Dobermann yang dikreditkan kerana menyelamatkan nyawa sekurang-kurangnya 250 orang askar Marin Amerika Syarikat semasa Pertempuran Guam 1944 dengan memaklumkan mereka tentang askar Jepun. Kurt cedera maut semasa rondaan, pada 23 Julai, menjadi mangsa tempur K-9 Marin pertama. Ia merupakan yang pertama yang dikebumikan di tempat yang kemudiannya menjadi Perkuburan Anjing Perang Kebangsaan di Guam; di sana, rupanya dalam gangsa terletak di atas Tugu Peringatan Anjing Perang Perang Dunia Kedua yang menyertakan nama-nama yang terukir untuk anjing-anjing Dobermann yang terkorban semasa berkhidmat dengan Kor Marin Amerika Syarikat di Guam.
 Lava, seekor anjing baka kacuk, diadopsi sebagai anak anjing oleh Unit Batalion Ke-1 Marin Ke-3 yang digelar Lava Dogs. Ia diselamatkan dari Iraq pada tahun 2005 oleh Leftenan Kolonel Jay Kopelman. Lava ialah subjek bagi buku From Baghdad, With Love karya Kopelman dan Melinda Roth.
 Lex, anjing pekerja ketenteraan aktif bekerja pertama yang diadopsi oleh anggota keluarga pengendalinya, sebelum bersara.
 Lucca, seekor anjing yang bekerja untuk Kor Marin Amerika Syarikat yang dianugerahi Pingat Dickin.
 Moustache, seekor barbet yang dikatakan telah menyertai beberapa pertempuran semasa Revolusi Perancis dan Perang Napoleon.
 Nemo A534, seekor anjing gembala Jerman yang menyelamatkan nyawa pengendalinya dalam pertempuran walaupun telah ditembak di hidung dan kehilangan sebiji mata.
 Nigger, seekor anjing pengutip Labrador hitam milik Guy Gibson, memberikan namanya sebagai nama kod untuk misi Dam Busters dalam Perang Dunia Kedua. Namanya biasanya disunting keluar daripada versi-versi moden bagi filem tentang misi itu kerana sifat menyinggung bagi istilah itu kepada penonton moden.
 Patron, seekor anjing pengesan bahan letupan yang menerima Darjah Keberanian kelas ketiga semasa pencerobohan Rusia ke atas Ukraine pada tahun 2022.
 Philly, seekor koyok dan "perwira" Perang Dunia Pertama; maskot Kompeni A Infantri Ke-315, Divisyen Ke-79 ("Milik Philadelphia").
 Rags, maskot Kor Isyarat semasa Perang Dunia Pertama.
 Rex (E168), seekor anjing pekerja ketenteraan Marin Amerika Syarikat yang dikendalikan dan kemudiannya dimiliki oleh Koperal Megan Leavey yang kisahnya dibabadkan dalam filem tahun 2017 Megan Leavey.
 Rifleman Khan, seekor anjing gembala Jerman yang memenangi Pingat Dickin kerana keberanian.
 Rip, seekor anjing pencarian dan penyelamatan Perang Dunia Kedua.
 Rob, seekor collie pekerja di sebidang ladang di Shropshire sehingga tahun 1942, apabila pemiliknya menyertakannya sebagai anjing perang. Ia ditugasi ke dalam Perkhidmatan Udara Khas di pangkalan di Wivenhoe Park, Essex. Ia seterusnya dianugerahi Pingat Dickin pada Februari 1945.

 Sallie Ann Jarrett, maskot Perang Saudara bagi rejimen Infantri Sukarela Pennsylvania Ke-11, yang patung gangsanya ialah sebahagian daripada tugu rejimen di Gettysburg.
 Sarbi, seekor anjing pengesan bahan letupan pasukan khas Australia yang meluangkan hampir 14 bulan hilang dalam pertempuran (MIA) di Afghanistan sebelum didapatkan kembali pada tahun 2009.
 Sasha, anjing penghidu bom, dianugerahi secara pascakematian Pingat Dickin.

 Sinbad, maskot paling masyhur Pengawal Pantai Amerika Syarikat. Ia diadopsi oleh seorang anak kapal dari cutter Campbell sebelum Perang Dunia Kedua. Ia sedemikian disayangi oleh anak kapal sehingga mereka benar-benar memasukkannya ke dalam Pengawal Pantai. Sinbad mempunyai sebuah buku yang ditulis tentangnya.
 Smoky, anjing perang perwira Perang Dunia Kedua, seekor terier Yorkshire yang berkhidmat dengan Tentera Udara Ke-5 di Lautan Pasifik selepas ia diadopsi oleh Koperal William Wynne. Smoky dikreditkan dengan dua belas misi tempur dan dianugerahi lapan bintang pertempuran. Wynne mengarang sebuah buku tentang pengembaraan beliau dengan Smoky yang berjudul Yorkie Doodle Dandy: Or, the Other Woman Was a Real Dog.
 Stubby, juga dikenali sebagai Sarjan Stubby, seekor terier Boston/pitbulterier Amerika, anjing perang paling berpingat dalam Perang Dunia Pertama dan satu-satunya anjing yang dicalonkan untuk pangkat dan kemudian dinaikkan pangkat menjadi sarjan melalui pertempuran. Ia juga merupakan maskot di Universiti Georgetown.
 Theo, seekor springerspaniel Inggeris milik Lans Koperal Liam Tasker daripada Tentera Darat British. Theo digunakan untuk menghidu bom tepi jalan di Afghanistan. Pada tahun 2010, Theo dan Tasker berada dalam pertempuran tembakan dengan pemberontak, lalu membunuh Tasker. Theo mati kemudian di sebuah pangkalan tentera darat British akibat sawan maut, walaupun ramai percaya bahawa ia mati akibat patah hati. Mayat Tasker dan abu Theo dikembalikan ke England; di sana, keluarga Tasker dibentangi abu Theo dalam upacara persendirian. Pada Oktober 2012, Theo dianugerahi secara pascakematian Pingat Dickin, anugerah tertinggi Britain untuk keberanian oleh haiwan.
 Tich, pemenang Pingat Dickin dalam King's Royal Rifle Corps semasa Perang Dunia Kedua.
 Treo, dianugerahi Pingat Dickin kerana kerja sebagai anjing pencarian senjata dan bahan letupan di Wilayah Helmand, Afghanistan.

 Willie, bulterier setia milik George S. Patton.
 Zanjeer, seekor anjing pengutip Labrador yang berjasa sebagai anjing pengesan dengan Polis Mumbai di negeri Maharashtra di India. Oleh sebab jasa cemerlangnya dalam mengesan banyak bahan letupan dan senjata lain—khususnya semasa pengeboman Mumbai 1993—ia diberi penghormatan dengan upacara pengebumian negara lengkap.

Anjing penyelamatan

 Aspen, seekor anjing pengutip keemasan pencarian dan penyelamatan yang membantu dalam pencarian mangsa terselamat dalam pengeboman Bangunan Persekutuan Alfred P. Murrah di Bandar Raya Oklahoma pada tahun 1995.
 Baillie, seekor collie sempadan aktif dalam salah sebuah pasukan respons bencana semua bahaya Kanada, Canada Task Force 2 (CAN-TF2); dalamnya, ia mengkhusus dalam Heavy Urban Search and Rescue (HUSAR). Ia juga merupakan anggota Bomba dan Penyelamat Canmore dan maskot untuk Perkhidmatan Perubatan Kecemasan Banff di Taman Negara Banff. Baillie telah mewakili Kanada dalam persidangan UNISDR Benua Amerika dan telah diberi penghormatan dengan pameran tentang teknologi boleh pakainya di Muzium Sains dan Teknologi Kanada di Ottawa.
 Balto, seekor anjing kereta luncur salji masyhur, anjing pemimpin pada peringkat terakhir pengangkutan serum ke Nome 1925 (yang menyampaikan antitoksin difteria dengan menggunakan kereta luncur salji anjing merentasi Alaska untuk memerangi wabak). Balto diabadikan dengan sebuah patung di Central Park di New York. Sebuah filem animasi diterbitkan pada tahun 1995, menceritakan versi agak dramatik bagi kehidupan anjing itu.
 Barry, seekor anjing penyelamat masyhur baka anjing Santo Bernard, dilaporkan menyelamatkan 40 orang.
 Bilbo, seekor anjing Newfoundland penyelamat di pantai Sennen di Cornwall, dikreditkan kerana menyelamatkan tiga nyawa.
 Dakota, seekor pitbul carilamat yang bergerak balas terhadap lebih daripada 100 misi pencarian termasuk pencarian angkasawan yang terkorban dalam bencana Bolak-balik Angkasa Lepas Columbia.
 Frida, seekor labrador keemasan Mexico yang dikreditkan kerana menyelamatkan 12 nyawa orang dan menemukan lebih daripada 40 mayat sepanjang 9 tahun perkhidmatannya; mendapat kemasyhuran antarabangsa kerana usaha penyelamatan dan usaha pemulihan susulan gempa bumi Puebla 2017 di Mexico.
 Gandalf, seekor anjing gembala Shiloh carilamat hitam milik Misha Marshall, yang menemukan Pengakap Michael Auberry yang hilang pada Mac 2007.
 Kira, seekor anjing pengutip keemasan Inggeris, yang menjadi wira apabila dengan kehendaknya sendiri, dua kali membantu pemiliknya dalam memecahkan ais dan menyelamatkan dua ekor anjing yang terkandas secara berasingan di tasik beku, mengumpulkan kedua-duanya dan membimbing kedua-duanya dengan selamat ke pesisir.
 Mancs (1994–2006), seekor anjing gembala Jerman, anjing penyelamat paling masyhur dalam Spider Special Rescue Team di Miskolc, Hungary. Ia menjadi masyhur apabila membantu menyelamatkan seorang anak perempuan berusia 3 tahun yang meluangkan 82 jam di bawah runtuhan selepas gempa bumi İzmit tahun 1999 di Turki.
 Nico, seekor anjing gunung Bern yang baru diadopsi, menjadi wira apabila ia menyelamatkan dua orang yang dihanyutkan ke lautan oleh arus simbar.
 Peter, seekor collie, yang merupakan anjing carilamat semasa Perang Dunia Kedua.
 Swansea Jack, seekor anjing Wales, yang menyelamatkan orang dari Teluk Swansea dan Sungai Tawe.
 Togo, seekor husky Siberia, yang merupakan anjing pemimpin yang memimpin denai terpanjang semasa pasukan itu mempunyai antitoksin, semasa pengangkutan serum ke Nome 1925 (yang menyampaikan antitoksin difteria dengan menggunakan kereta luncur salji anjing merentasi Alaska untuk memerangi wabak).
 Wilson, seekor anjing carilamat ketenteraan baka anjing gembala Belgium yang, terpisah daripada pengendalinya, secara bebas menemukan dan melindungi empat orang kanak-kanak yang hilang di rimba Colombia selepas nahas pesawat tahun 2023, tetapi hilang semasa operasi dan tidak pernah didapatkan kembali.
 Hampir-hampir 350 ekor anjing pencarian dan penyelamatan bekerja di tapak World Trade Center susulan serangan 11 September 2001. Anggota penyelamat bergantung pada deria bau dan ketangkasan anjing di dalam ruang sempit untuk mencari mangsa terselamat dan mendapatkan kembali mayat mangsa.
 Ana, anjing first responder pertama di World Trade Center.
 Apollo, seekor anjing pencarian dan penyelamatan yang bekerja di tapak World Trade Center susulan serangan 11 September 2001.
 Bretagne, seekor anjing pengutip keemasan carilamat, dipercayai sebagai anjing penyelamat terselamat terakhir dalam serangan World Trade Center ketika ia dieutanasia pada 6 Jun 2016, pada usia 16 tahun, ikutan kegagalan ginjal.
 Jake, seekor labrador hitam yang berkhidmat sebagai anjing carilamat ikutan serangan 11 September 2001 dan Taufan Katrina.
 Trakr, seekor anjing pengesan orang terselamat baka anjing gembala Jerman yang menemukan mangsa terselamat terakhir dalam serangan World Trade Center pada 11 September 2001.

Anjing pandu, anjing khidmat, dan anjing prasarana

 Buddy, seekor anjing gembala Jerman betina, anjing pandu pertama yang dilatih secara formal di Amerika Syarikat. Ia milik Morris Frank, yang bekerja untuk mengasaskan The Seeing Eye, sekolah anjing pandu pertama di Amerika.
 Endal, seekor anjing khidmat baka anjing pengutip Labrador kuning yang diundi sebagai "Dog of the Millennium", masyhur kerana kebolehan luar biasanya dalam membantu rakan manusianya, seorang veteran kurang upaya, dengan pelbagai aspek kehidupannya, selama melebihi sedekad, dan peranannya dalam promosi program anjing khidmat.
 Orca, seekor anjing pembantu baka anjing pengutip keemasan dianugerahi Pingat Emas PDSA kerana menyelamatkan nyawa pemiliknya.
 Professor Beauregard Tirebiter, Anjing Kesejahteraan Rasmi Universiti California Selatan. Beau ialah anjing anggota fakulti sepenuh masa pertama USC dan berasal daripada kacukan "hipoalergenik" antara anjing pengutip keemasan dengan pudel, yang juga dikenali secara meluas sebagai goldendoodle. Beau dilatih secara profesional sebagai anjing prasarana dan mewujudkan kesejahteraan di serata prasarananya, USC.
 Roselle, seekor anjing pandu baka anjing pengutip Labrador yang memimpin pemilik butanya Michael Hingson ke tempat selamat dari tingkat 78 Menara Utara World Trade Center selepas serangan 11 September.
 Salty, seekor anjing pandu baka anjing pengutip Labrador yang memimpin pemilik butanya Omar Rivera dari tingkat 71 Menara 1 World Trade Center pada 11 September.
 Sully, anjing khidmat baka anjing pengutip Labrador kuning milik mantan Presiden George H. W. Bush semasa enam bulan terakhir hayat beliau. Ia terkenal kerana peranannya semasa kematian dan pengebumian kenegaraan bagi Presiden. Seterusnya, ia berkhidmat di Pusat Perubatan Ketenteraan Kebangsaan Walter Reed.
 Trixie Koontz, anjing pengutip keemasan peneman Dean Koontz, seekor anjing pandu bersara dan pengarang niatan bagi buku Life Is Good. Trixie mati pada 30 Jun 2007 di rumahnya, dieutanasia di atas sofa kegemarannya sambil Koontz dan isteri mendakapnya. Ia menghidap tumor di dalam jantungnya.
 Wanda si silangan anjing pengutip kuning/lab, anjing pandu untuk Mhairi Thurston. Wanda ialah 'Overall Guidedog of the Year' pertama dalam The Guide Dogs for the Blind Association pada tahun 2004. Wanda bersara daripada perkhidmatan pada tahun 2011 dan menjalani persaraan bahagia bersama dengan pemiliknya Mhairi di Dundee, Scotland, sehingga kematiannya pada tahun 2017.

Anjing yang membantu dalam penjelajahan
 Bothie, seekor terier Jack Russell yang merupakan anjing pertama yang mengembara ke Kutub Selatan dan ke Kutub Utara.
 Bud, sebahagian daripada perjalanan kereta pertama merentasi Amerika Syarikat pada tahun 1903.
 Chinook, pemimpin pasukan anjing untuk Ekspedisi Antartika Byrd dan digelar "Anjing Serba Amerika" pada tahun 1920-an.
 Laika, juga dikenali sebagai Kudryavka, seekor anjing terbiar Rusia, haiwan pertama yang mengorbit Bumi pada tahun 1957.
 Leoncico ("Singa Kecil"), anjing milik penjelajah dan konkuistador Sepanyol Vasco Núñez de Balboa, menjelajah dan bergelut bersama dengannya merentasi Segenting Panama, dari Lautan Atlantik ke Lautan Pasifik, pada tahun 1513.
 Obersten ("Kolonel"), seekor anjing Greenland yang merupakan sebahagian daripada ekspedisi Roald Amundsen ke Kutub Selatan. Ia merupakan salah seekor daripada sebelas ekor anjing yang terselamat dan pulang. Ia dibawa pulang oleh Oscar Wisting dan meluangkan sisa hidupnya sebagai haiwan peliharaan keluarganya. Ia ditempatkan dan dipamerkan di muzium ski Holmenkollen.
 Seaman, anjing Newfoundland milik Meriwether Lewis yang mengiringi Ekspedisi Lewis dan Clark dari Sungai Mississippi ke pinggir laut Pasifik di Oregon moden, merentasi Amerika Syarikat barat laut, dari tahun 1804 hingga tahun 1806. Ia melindungi mereka daripada beruang dan kerbau dan popular dalam kalangan Orang Asli Amerika yang ditemui oleh mereka.

Anjing polis
 Agata, seekor anjing pengesan Colombia berpingat baka anjing pengutip Labrador yang sedemikian berkesan dalam mengesan dadah sehingga baunti sebanyak $10,000 ditawarkan.
 Diesel, seekor anjing penyerang RAID baka malinois Belgium yang dikerahkan oleh polis Perancis, terbunuh dalam tembak-menembak dengan suspek pengganas di kawasan Saint-Denis di Paris, semasa mencari suspek yang terlibat dalam serangan Paris November 2015.
 Finn, seekor anjing gembala Jerman dalam Pasukan Konstabel Hertfordshire di England. Pada tahun 2016, Finn dan pengendalinya kedua-duanya ditikam; kes itu memulakan kempen untuk memperbaik perlindungan undang-undang untuk haiwan khidmat awam, lalu menghasilkan akta parlimen tahun 2019 yang dikenali sebagai "Undang-undang Finn".
 Kántor, seekor anjing gembala Jerman dalam polis Hungary, anjing polis paling berjaya yang pernah berkhidmat dari tahun 1954 hingga tahun 1963. Ia mati selepas terpijak periuk api di sempadan Austria, yang berkubu ketat pada masa itu. Mayatnya dipelihara di , muzium perkhidmatan polis kebangsaan Hungary di Budapest.
 Rajah, seekor anjing gembala Jerman, anjing polis pertama yang berkhidmat di New Zealand.
 Sirius, seekor anjing polis pengesan bahan letupan baka anjing pengutip Labrador daripada Jabatan Polis Lembaga Pelabuhan New York dan New Jersey, satu-satunya kematian anjing yang didokumenkan semasa serangan 11 September.
 Sombra, seekor anjing pengesan baka anjing gembala Jerman, daripada Polis Kebangsaan Colombia dikreditkan atas melebihi 200 tangkapan dan rampasan sebanyak melebihi 9 tan dadah haram. Kumpulan separa tentera Clan del Golfo meletakkan baunti untuk nyawanya.
 Zanjeer, seekor anjing pengutip Labrador yang berjasa sebagai anjing pengesan dengan Polis Mumbai di negeri Maharashtra di India. Oleh sebab jasa cemerlangnya dalam mengesan banyak bahan letupan dan senjata lain—khususnya semasa pengeboman Mumbai 1993—ia diberi penghormatan dengan upacara pengebumian negara lengkap.
 Zuyaqui, seekor anjing gembala Jerman yang berkhidmat dengan Polis Persekutuan Mexico; mayatnya diawet di muzium pengedaran dadah Museo del Enervante.

Anjing pekerja lain
 Bunkō, seekor anjing bomba Jepun yang tinggal bersama dengan Perkhidmatan Bomba Otaru dan membantu Perkhidmatan Bomba Otaru semasa awal abad ke-20.
 Don, juga dikenali sebagai Don the Talking Dog, yang menyuarakan beberapa patah perkataan.
 Gabi, seekor anjing gembala Jerman yang bekerja sebagai anjing pengawal di Zoo Beograd dan berjaya mengalahkan seekor jaguar terlepas.
 Hansel, seekor anjing bomba dan K-9 pengesan arson baka pitbul pertama di Amerika Syarikat. Pengendali anjing itu ialah ahli bomba New Jersey Tyler Van Leer.
 Help, seekor collie Scotland yang mengumpulkan dana untuk Tabung Anak Yatim Amalgamated Society of Railway Servants.
 K9 Killer, seekor malinois Belgium yang bekerja dengan pasukan Operasi Khas Taman Negara Kruger untuk mencegah pemburu haram badak sumbu di Afrika Selatan; dianugerahi Pingat Emas PDSA.
 Lucky dan Flo, sepasang anjing pengesan baka anjing pengutip Labrador hitam, terkenal kerana menjadi haiwan-haiwan pertama yang dilatih untuk mengesan cakera optik melalui bau. Mereka ditaja oleh MPAA dan FACT, sebagai sebahagian daripada inisiatif untuk memerangi pelanggaran hak cipta yang berkaitan dengan filem dan cakera DVD.
 Oscar, juga dikenali sebagai "Hypnodog", seekor anjing pengutip Labrador hitam, masyhur kerana mempersembahkan diri sebagai "anjing ahli hipnosis".
 Owney, seekor anjing dan maskot rasmi Perkhidmatan Pos Amerika Syarikat, menaiki kereta api dengan surat pada abad ke-19, mengembara ke seluruh dunia sejauh lebih daripada  sepanjang hayatnya. Selepas kematian, mayatnya disumbat dan dipamerkan di Muzium Pos Kebangsaan di Washington, D.C.. Ia ditampilkan pada sekeping setem abadi dan menjadi subjek bagi banyak buku.
 Sirrah, seekor collie sempadan hitam, yang menggembala biri-biri bersama dengan James Hogg, si "Gembala Ettrick", di Scotland pada awal tahun 1800-an.
 Smoky, seekor terier Yorkshire, anjing terapi pertama.
 Station Jim, pengumpul popular dan berjaya untuk tabung Balu dan Anak Yatim dalam Great Western Railway.

Anjing wiraan lain
Bukan semua anjing yang masyhur kerana menyelamatkan nyawa merupakan anjing pekerja. Anjing penyelamat nyawa masyhur tanpa latihan khas atau pekerjaan termasuk yang berikut:

Menyelamatkan bayi yang ditinggalkan
 Jade, seekor anjing gembala Jerman dari Birmingham, England, yang menyelamatkan seorang bayi yang ditinggalkan. Ia sedang berjalan di taman bersama dengan pemiliknya apabila ia berlari dan berbaring, tanpa bergerak sehingga tuannya datang dekat, di sebelah seorang bayi yang ditinggalkan di dalam beg di dalam hutan. Pemilik Jade menghubungi ambulans, yang membawa bayi itu ke hospital, dan bayi itu diselamatkan.
 La China, seekor anjing bebas merantau yang mendengar tangisan seorang bayi baru lahir yang telah didedahkan oleh ibunya di padang dekat dengan sebuah pekan melarat di luar Buenos Aires, Argentina. La China menemukan bayi itu dan, tanpa meninggalkan sebarang kesan gigitan pada bayi itu, membawa bayi itu kembali ke tempat perlindungan sederhana dan kehangatan di sudut tempat ia menjaga dan menyusui anak-anak sendiri. Dengan berbuat demikian, La China telah membawa bayi itu cukup dekat dengan orang ramai untuk didengari dan diselamatkan.
 Mkombozi, seekor anjing terbiar dari pinggir Nairobi, Kenya, menyelamatkan nyawa seorang bayi yang ditinggalkan. Pada 9 Mei 2005, Mkombozi semasa mengais makanan di sepanjang jalan, menemukan seorang bayi yang ditinggalkan di dalam bungkusan. Ia mengheret bayi itu melintasi jalan, menarik bayi itu melalui pagar, ke sebuah kampung, ke sebuah bangsal tempat ia sedang menyusui anak anjing baru lahir. Dengan berbuat demikian, ia telah membawa bayi itu cukup dekat supaya tangisannya didengari oleh seorang wanita dan anak-anaknya, yang kemudian menyelamatkan bayi itu. Bayi itu diberi nama "Angel" dan dijadikan anak angkat. Anjing itu pula dinamai "Mkombozi", yang merupakan perkataan bahasa Swahili untuk "penyelamat", dan diambil oleh SPCA tempatan.

Lain-lain
 Bruno, seekor bloodhound molekul berusia tujuh tahun milik unit anjing Endas, sebuah persatuan promosi sukan Itali. Bruno telah menyelamatkan sembilan nyawa dan malah telah menerima pujian daripada Perdana Menteri Itali Giorgia Meloni. Ia ditemukan mati di Taranto pada 4 Julai 2025, dibunuh oleh penyerang yang tidak dikenali yang menggunakan sosej berpaku.
 Buddy, seekor anjing gembala Jerman, dijulang sebagai wira pada tahun 2010 kerana membimbing Alaska State Troopers melalui jalan belakang berliku ke arah kebakaran di bengkel pemiliknya apabila GPS mereka telah berhenti berfungsi.
 Duke, seekor anjing penyelamat baka kacuk di Portland, Connecticut, yang telah bersama dengan keluarganya selama enam tahun, menyelamatkan nyawa Harper Brousseau yang berusia 9 minggu. Pada malam 7 Oktober 2012, Duke melompat ke atas katil Brousseau dan mula bergoncang secara tidak terkawal. Ini menyebabkan Brousseau terjaga dan bangun dari katil. Setelah memeriksa anak perempuan mereka, mereka mendapati bahawa dia telah berhenti bernafas. Mereka kemudian menghubungi 911 dan paramedik dapat menyelamatkan Harper.
 Flash, seekor anjing gembala Jerman, peneman setia berusia dua tahun yang didermakan kepada peperangan pada 10 September 1942, oleh Eleanor (Hildenbrand) dan Paul F. Demerski. Ia diberi penghormatan atas jasa dan anugerahnya oleh surat khabar Syracuse Herald Journal. Dogs for Defense dari Washington D.C. menganugerahi Flash atas keberanian dan kesetiaannya di medan perang semasa Perang Dunia Kedua. Ia memulakan perkhidmatannya di stesen kereta api di Solvay, New York, dan meneruskan perkhidmatan ke Hicksville, Long Island, kemudian dikerahkan bersama dengan pengendalinya. Encik dan Puan Demerski menerima sepucuk surat yang memaklumkan mereka tentang keselesaian latihan tugas sentri Flash untuk tentera yang terletak di Pusat Penerimaan dan Pelatihan Anjing Perang, Depoh Kuartermaster, Front Royal, Virginia.
 George, seekor terier Jack Russell yang melindungi sekumpulan kanak-kanak di Manaia, New Zealand, daripada sepasang pitbul yang menyerang. Ia dibunuh oleh pitbul tersebut.
 Gnarley, seekor kacukan terier Staffordshire Amerika dari Sunbright, Tennessee, menyelamatkan nyawa pemiliknya apabila rakan sekerja dan teman sebiliknya menyerangnya dengan parang semasa bekerja di luar negeri pada 26 Julai 2019. Gnarley pulih sepenuhnya daripada kecederaannya. Pembedahan kecemasan untuk tengkorak retak dan laserasi panjang diperlukan.
 Kabang, seekor aspin kacukan anjing gembala dari Bandar Zamboanga, Filipina, yang menjadi masyhur apabila ia menyelamatkan dua orang kanak-kanak daripada kemalangan motosikal yang berpotensi membawa maut. Akibat kemalangan itu, Kabang kehilangan muncung atasnya.
 Leo, seekor dachshund, pada 9 Mac 2014, di kota Pančevo, Serbia, menyelamatkan nyawa seorang budak perempuan berusia 11 tahun daripada rahang seekor bulmastif. Ia berukuran seberat  dan bulmastif itu seberat . Selepas pertarungan itu, Leo mempunyai pelvis pecah, usus kembung, dan hancur sepenuhnya. Ia mati akibat kecederaannya selepas dua hari. Kota Pančevo mendirikan sebuah tugu di taman tempat pemiliknya sentiasa duduk. Tugu itu bertulis: Untuk semua wira kecil dengan hati besar.
 Lucy, seekor pitbul yang melindungi ibu mentua pemiliknya daripada bekas teman lelakinya dengan pisau. Lelaki itu menikam Lucy berbilang kali dan Lucy mati pada 19 Disember 2015, selepas mengalami kardium terhenti akibat kehilangan darah.
 Orión, seekor anjing yang secara rasmi diiktiraf kerana peranannya dalam menyelamatkan orang semasa tragedi Vargas. Banjir lumpur memaksa Orión dan pemiliknya Mauricio Pérez meninggalkan rumah mereka dan pergi ke tempat selamat. Mereka terserempak dengan seorang gadis muda yang terperangkap kerana air bergelora. Orion membimbing gadis itu ke pesisir dengan berenang di sisi gadis itu, kemudian melompat kembali ke dalam untuk menarik gadis kedua keluar dari air. Ia kemudian membantu lapan orang kanak-kanak mendaki ke tempat tinggi. Ia meluangkan Rabu malam dan sebahagian Khamis pagi dengan menyelamatkan 37 orang daripada lemas.
 Polo, seekor anjing baka kacuk berusia 6 tahun di Baltimore, Maryland, yang menyelamatkan nyawa Vivian Poremski yang berusia 8 bulan. Pada 15 Ogos 2016, sebatang lilin telah mencetuskan kebakaran marak di rumah Poremski ketika ibunya telah keluar untuk mendapatkan barang dari keretanya. Polo melindungi Vivian daripada nyalaan dengan berbaring di atas Vivian, lalu mati dalam proses itu.
 Saihu (), dari Jiujiang, Provinsi Jiangxi, China selatan. Pada 28 November 2003, seorang tukang masak sedang mempersiapkan makan malam untuk hampir 30 orang di sebuah sekolah memandu. Bau daging yang dimasak menarik sesetengah anak anjing berdekatan ke sekolah itu, bersama dengan si ibu, Saihu. Tukang masak itu melemparkan cebisan daging dari periuk ke arah anak anjing tersebut, tetapi si ibu menghalang anak-anaknya daripada makan. Saihu juga terus menyalak ke arah tukang masak itu, serta orang ramai yang sedang bersiap untuk makan. Keliru tetapi tidak terhalang, orang ramai bersiap untuk makan hidangan yang telah disediakan oleh tukang masak. Saihu menjadi panik dan berlari-lari menyalak ke arah tetamu, sebelum akhirnya memakan semua cebisan yang telah dilemparkan oleh tukang masak kepada anjing. Selepas beberapa minit, Saihu rebah mati di atas lantai. Para tetamu, yang terkejut kerana kematian anjing itu, berhenti makan hidangan tersebut. Mereka memanggil polis serta sesetengah doktor, yang menemukan racun di dalam daging tersebut. Tiada orang atau anak anjing yang mati. Semua orang yakin bahawa Saihu mesti telah menghidu bau racun itu dan telah menyelamatkan orang ramai dan anak-anaknya dengan mengorbankan dirinya. Penduduk Jiujiang sangat bersyukur kepada Saihu sampaikan mereka mendirikan sebuah makam di tanah perkuburan manusia dan sebuah patung untuk mengabadikan anjing itu.
 Susie, sebahagian pitbul, diselamatkan selepas dibakar di Greensboro, Carolina Utara; nasib malangnya membawa kepada kelulusan Undang-undang Susie.
 Velvet, seekor anjing lembu baka kacuk hitam daripada anjing pengutip Labrador dan anjing gembala, yang membantu menyelamatkan tiga orang pendaki apabila mereka terkandas di Gunung Hood di Oregon pada 18 Februari 2007.
 Wangwang (), seekor anjing daripada keluarga Chang (張) di Taipei yang membangunkan keluarga itu semasa kebakaran malam. Keluarga itu membangunkan jiran mereka dan menyelamatkan sekitar 30 nyawa.
 Willie, anjing pengutip Labrador, yang menyelamatkan John Stenglein yang berusia enam tahun daripada serangan serigala di kem balak berdekatan pada 26 April 2000 di Icy Bay, Alaska. John dan seorang budak lelaki lebih tua sedang bermain dekat dengan pinggiran kem balak apabila seekor serigala muncul dan mengejar budak-budak itu, menyerang John apabila dia jatuh dan mengheretnya ke arah hutan. Ramai yang datang berlari, tetapi hanya Willie yang tiba tepat pada masanya untuk berhadapan dengan serigala itu, menyebabkan serigala itu melepaskan John sebelum sempat melarikan diri bersama dengan John.

Anjing sebenar dalam kesusasteraan
 Beautiful Joe, seekor airedale terdera yang diselamatkan daripada seorang tuan kejam, mengilhamkan sebuah novel terlaris tahun 1894 dengan nama sama.
 Charley, seekor pudel milik John Steinbeck, dimasyhurkan melalui buku Travels with Charley.
 Endal; sebuah buku kulit lembut berjudul Endal, diterbitkan oleh HarperCollins, dikeluarkan pada 9 Februari 2009 dan terus menuju ke tempat ke-5 dalam senarai buku terlaris kulit lembut United Kingdom.
 Jock of the Bushveld, seekor bulterier Staffordshire dari Afrika Selatan pada tahun 1880-an, yang pemiliknya mengarang sebuah buku tentang perjalanan mereka bersama-sama.
 Lad, seekor collie kasar yang dimasyhurkan melalui tiga buah novel, termasuk Lad, A Dog, yang dikarang oleh pemiliknya Albert Payson Terhune.
 Marley, seekor anjing pengutip Labrador kuning, ditampilkan dalam memoir Marley & Me.
 Rin Tin Tin, anjing pelakon masyhur yang mempunyai filem yang dikarang untuknya dan merupakan subjek bagi filem tahun 2007 Finding Rin Tin Tin.
 Seaman, anjing Newfoundland yang mengembara merentasi benua bersama dengan Ekspedisi Lewis dan Clark, telah menjadi subjek bagi sebilangan buku kanak-kanak.
 Stickeen, peneman kepada John Muir di Alaska tahun 1880-an. Muir menulis tentangnya dalam Stickeen: An Adventure with a Dog and a Glacier, salah satu karya paling terkenal Muir.
 Tulip, anjing gembala Jerman milik J. R. Ackerley, subjek bagi memoir tahun 1956 Ackerley My Dog Tulip, berdasarkan hubungannya dengan anjingnya sendiri Queenie; diadaptasi sebagai filem cetera animasi tahun 2009 dengan nama sama.
 Wheely Willy, seekor anjing Chihuahua paraplegik yang merupakan subjek bagi dua buah buku kanak-kanak terlaris.
 Zdreanță, anjing peliharaan milik Tudor Arghezi dan subjek bagi puisi kanak-kanak senama kesayangan.

Maskot

 Argo, seekor anjing terbiar baka kacuk yang berkeliaran di runtuhan Pompeii dan dianggap sebagai maskot tapak itu.
 Bamse, seekor anjing Santo Bernard yang merupakan maskot kepada kapal penyapu ranjau Tentera Laut Diraja Norway Thorodd dalam Perang Dunia Kedua; menjadi maskot wiraan bagi Angkatan Bebas Norway.
 Bullseye, seekor bulterier yang terkenal sebagai maskot bagi Target Corporation.
 Bully, seekor buldog, maskot Universiti Negeri Mississippi.
 Butler Blue, turutan maskot buldog Inggeris bagi Universiti Butler mulai tahun 2000.
 Chase "That Golden Thunder", seekor anjing pengutip keemasan, maskot bagi Trenton Thunder.
 Chesty, nama yang diberikan kepada buldog-buldog yang berkhidmat sebagai maskot rasmi bagi Kor Marin Amerika Syarikat. Buldog-buldog ini dinamai sempena legenda Kor Marin Leftenan Jeneral Chesty Puller.
 George Tirebiter, bekas maskot bagi Universiti California Selatan.
 Griff, turutan maskot buldog Inggeris bagi Universiti Drake mulai tahun 2015.
 Handsome Dan, seekor buldog, maskot Universiti Yale.
 Hank, maskot tidak rasmi bagi Milwaukee Brewers.
 Jack the Bulldog, maskot bagi Universiti Georgetown.
 Jiggs II, juga dikenali sebagai Sergeant Major Jiggs II, juga dikenali sebagai Silent White Richard, yang kedua daripada beberapa buldog Inggeris yang berkhidmat sebagai maskot bagi Kor Marin Amerika Syarikat.
 Jonathan, seekor husky, maskot Universiti Connecticut dan dinamai sempena nama gabenor pertama negeri Connecticut.
 Nigger, seekor labrador hitam, maskot bagi The Dambusters.
 Reveille, seekor collie kasar, maskot untuk Universiti Texas A&M.
 Smokey, maskot bagi Universiti Tennessee.
 Smoky, maskot bagi Perkampungan Olimpik Musim Panas 1932 dan kemudiannya acara itu secara keseluruhan, kerap dianggap sebagai maskot Sukan Olimpik pertama.
 Spuds MacKenzie, maskot bulterier untuk Bud Light.
 Uga, seekor buldog, berkhidmat sebagai maskot untuk Universiti Georgia.
 Zeke the Wonder Dog, seekor anjing pengutip Labrador, berkhidmat sebagai maskot untuk Universiti Negeri Michigan.

Model
 Archie, dimiliki oleh Andy Warhol dan Jed Johnson, dimodelkan untuk Warhol.
 Boo, seekor anjing Pomerania dan ikon media sosial dengan slogan "Anjing Tercomel di Dunia".
 Man Ray dan Fay Ray, anjing Weimar, subjek bagi pemiliknya, jurugambar William Wegman.
 Mickey, seekor anjing pemburu serigala Ireland, dan Cracker, seekor bulterier, diperoleh pada tahun 1925 oleh Cecil Aldin dan model untuk buku popular beliau, Sleeping Partners, yang secara lucu mengilustrasikan tabiat kedua-dua anjing, iaitu tidur di atas, di bawah, di sekeliling, atau berselirat di antara satu sama lain.
 Mr. Winkle, seekor anjing sangat kecil daripada baka tidak tentu, milik Lara Jo Regan, yang telah menerbitkan banyak foto tentang Mr. Winkle dalam pelbagai kostum dan gaya.

Anjing dalam sains
 Anjing-anjing Pavlov yang merupakan subjek bagi penyelidikan Pavlov tentang pelaziman klasik.
 Anjing Bonn–Oberkassel, seekor anjing prasejarah di Jerman.
 Anjing Perang, dibunuh selepas viviseksi pada Februari 1903. Sebuah patung peringatan memprovokasi rusuhan.
 Ch. Fiacre's First and Foremost, anjing pertunjukan dengan asid urik rendah.
 Marjorie, seekor anjing ternyahpankreas, subjek uji kaji oleh Frederick Banting dan pembantu beliau, Charles Best. Marjorie dikekalkan hidup selama kira-kira 70 hari dengan bergantung pada ekstrak pankreas, yang merupakan kejayaan pertama dalam usaha doktor untuk merungkai cara untuk mengawal diabetes. Akhirnya, ini mendorong Banting dan Best untuk mengasingkan insulin.
 Snuppy, seekor anjing pemburu Afghan, anjing klon pertama.

Anjing angkasa

Pihak Soviet lebih memilih anjing untuk penerbangan angkasa awal, berbanding dengan pihak Amerika, yang lebih memilih monyet dan cimpanzi.
 Pada tahun 1951, Dezik dan Tsygan menjadi anjing-anjing pertama yang memasuki penerbangan angkasa suborbit.
 Pada tahun 1957, Laika, seekor anjing baka kacuk betina, menjadi haiwan pertama yang memasuki orbit apabila ia dilancarkan ke angkasa menaiki Sputnik 2. Kehadiran Laika menyebabkan misi itu digelar "Muttnik". Ia juga merupakan yang pertama yang mati di orbit, kerana tiada peruntukan yang dibuat untuk mengembalikannya ke tanah.
 Pada tahun 1960, Belka dan Strelka, dua ekor anjing baka kacuk Rusia, pergi ke angkasa dengan menaiki Sputnik 5 dan kembali. Mereka, bersama-sama dengan mencit, tikus, dan arnab teman seperjalanan, merupakan haiwan-haiwan pertama yang terselamat dalam penerbangan orbit. Strelka kemudiannya melahirkan seperinduk anak anjing, salah seekor daripadanya, Pushinka, diberikan kepada anak perempuan kepada presiden Amerika Syarikat John F. Kennedy, iaitu Caroline, oleh Perdana Menteri Soviet Nikita Khrushchev.

Anjing bersaiz luar biasa

Anjing kecil
 Boo Boo, seekor anjing Chihuahua betina, disenaraikan dalam Rekod Dunia Guinness tahun 2007 sebagai anjing hidup terkecil dari segi ketinggian.
 Heaven Sent Brandy, seekor anjing Chihuahua betina, disenaraikan dalam Rekod Dunia Guinness tahun 2007 sebagai anjing hidup terkecil dari segi panjang. Ia menetapkan rekod pada 31 Januari 2005, dengan panjang , dari hidungnya hingga hujung ekornya.
 Sylvia, seekor terier Yorkshire bersaiz kotak mancis yang dimiliki oleh Arthur Marples dari Blackburn, England, anjing terkecil dalam sejarah berekod. Anjing itu mati pada tahun 1945 apabila ia hampir berusia dua tahun, ketika ia berdiri setinggi  pada paras bahu, berukuran sepanjang  dari hujung hidung hingga ekor, dan seberat .

Anjing berat
 Benedictine, seekor anjing Santo Bernard jantan, yang berukuran seberat , diiktiraf sebagai anjing paling berat yang pernah hidup.
 Zorba, seekor mastif Inggeris jantan, diiktiraf oleh Rekod Dunia Guinness sebagai anjing terberat di dunia dengan berat . Rekod ini ditetapkan pada November 1989, ketika Zorba berusia 8 tahun. Zorba juga memegang rekod untuk anjing terpanjang di dunia dengan panjang .

Anjing tinggi
 Giant George, seekor anjing besar Denmark biru yang mengambil alih rekod Gibson sebagai anjing hidup tertinggi, berukuran setinggi  dari kaki ke paras bahu; sepanjang  dari kepala hingga ekor.
 Gibson, seekor anjing besar Denmark harlekuin yang merupakan anjing tertinggi di dunia sehingga kematiannya pada Ogos 2009. Gibson diperakui oleh Rekod Dunia Guinness sebagai anjing hidup tertinggi pada ketinggian . Apabila berdiri di atas tungkai belakangnya, anjing seberat  itu adalah setinggi melebihi .
 Titan, seekor anjing besar Denmark yang sebelum ini diiktiraf sebagai anjing tertinggi di dunia.
 Zeus, seekor anjing besar Denmark yang meraih rekod anjing tertinggi pada 13 September 2012.

Anjing cerdas
 Betsy, salah seekor anjing paling cerdas, yang mengetahui melebihi 340 patah perkataan.
 Chaser, seekor collie sempadan, mempunyai perbendaharaan kata sebanyak 1,022 patah perkataan, mampu menaakul melalui pengecualian, dan mampu mengecam objek mengikut kumpulan masing-masing.
 Donnie, seekor pincer Dobermann yang ditampilkan dalam rancangan National Geographic Channel Dog Genius kerana kecenderungannya untuk menyusun mainannya dalam bentuk geometri.
 Jim the Wonder Dog, seekor anjing cerdas yang dihormati dengan sebuah patung di Marshall, Missouri.
 Rico, mampu mengecam nama bagi lebih daripada 250 mainan dan mengambilnya atas arahan.

Anjing hidup lama

 Bluey, seekor anjing lembu Australia yang disahkan sebagai anjing tertua di dunia oleh Rekod Dunia Guinness. Ia mati pada tahun 1939 pada usia 29 tahun 5 bulan.
 Bobi, seekor anjing kacuk Alentejo yang didakwa sebagai anjing tertua yang pernah ada. Ia mati pada tahun 2023 pada usia dakwaan 31 tahun, 165 hari.
 Bramble, seekor collie Wales yang menjalani kehidupan berdasarkan diet vegan sehingga usia 25 tahun dan pada masa kematiannya merupakan anjing tertua di dunia.
 Chanel, seekor dachshund, yang merupakan anjing tertua di dunia pada tahun 2009 pada usia 21 tahun.
 Max, seekor kacukan beagle, dachshund, dan terier, yang tanpa pengesahan telah hidup sehingga usia 29 tahun dan 282 hari.
 Spike, seekor anjing Chihuahua kacuk, yang merupakan anjing hidup tertua setakat 17 Mac 2025, mencapai usia 25 tahun.
 Uncle Chichi, yang berusia antara 24 tahun dengan 26 tahun, diadopsi dari sebuah tempat perlindungan di Carolina Selatan, secara tidak rasmi merupakan anjing tertua di dunia pada masa kematiannya. Usia sebenarnya tidak dapat ditentukan kerana rekod kelahiran hilang.

Anjing pertunjukan

 Araki Fabulous Willy, seekor terier Tibet yang memenangi Best in Show dalam Crufts pada tahun 2007.
 Canigou Cambrai, seekor kokerspaniel Inggeris yang memenangi Best in Show dalam Crufts pada tahun 1996.
 My Own Brucie, seekor kokerspaniel Amerika pertunjukan.
 Pulaski's Masterpiece, seekor pudel mainan yang menghilang pada 29 Mei 1953.
 Tickle Em Jock, terier Scotland pertama yang memenangi Best in Show dalam Pertunjukan Anjing Westminster Kennel Club.
 Yakee A Dangerous Liaison, seekor anjing Peking yang memenangi Best in Show dalam Crufts pada tahun 2003.

Anjing masyhur kerana keburukan
 Bane dan Hera, sepasang presa Canaria milik Marjorie Knoller dan Robert Noel yang terlibat dalam kematian Diane Whipple.
 Buddha, seekor pug Scotland yang dilatih untuk memberikan tabik Nazi sebagai jenaka oleh teman lelaki kepada pemiliknya, Suzanne Kelly. Selepas merakam perbuatan itu dan mengedarkannya di YouTube, teman lelakinya, Mark Meechan, didapati bersalah atas jenayah kebencian di bawah Akta Komunikasi 2003 United Kingdom.
 Dempsey, dijatuhi hukuman mati di bawah Akta Anjing Berbahaya 1991 United Kingdom tetapi akhirnya ditangguhkan selepas tiga tahun perlawanan undang-undang.
 Dormie, seekor terier Airedale baka tulen yang dituduh "membunuh" 14 ekor kucing, lalu menyebabkan perbicaraan California tahun 1921 bersensasi dan penting oleh juri.
 Jackie, seekor anjing Dalmatia kacuk yang kebolehannya untuk memberikan tabik Nazi mendapat perhatian negatif dari Jerman Nazi dalam Perang Dunia Kedua.
 Pep, seekor anjing pengutip Labrador yang dihantar ke Penjara Negeri Timur oleh gabenor Pennsylvania Gifford Pinchot dan dituduh secara salah atas perbuatan membunuh seekor kucing.

Anjing hodoh

 Elwood, seekor anjing baka kacuk anjing berjambul China–anjing Chihuahua, pemenang bagi Pertandingan Anjing Terhodoh di Dunia pada tahun 2007.
 Miss Ellie, seekor anjing berjambul China buta yang memenangi seksyen pedigri dalam Pertandingan Anjing Terhodoh di Dunia pada tahun 2009.
 Peggy, seekor anjing yang memenangi gelaran "anjing terhodoh di Britain".
 Sam, seekor anjing berjambul China buta yang tidak berbulu, pemenang tiga kali bagi Pertandingan Anjing Terhodoh di Dunia.

Anjing unik
 Faith, seekor anjing bipedal.
 Heart-kun, seekor anjing Chihuahua di Jepun yang dilahirkan dengan tompokan bulu perang berbentuk hati pada tubuh berlapis bulu putih.

Bapa pengasas dan anjing awal
 Abuwtiyuw, salah seekor anjing terawal yang namanya diketahui.
 Horand von Grafrath, anjing gembala Jerman berdaftar pertama dan bapa pengasas bagi baka ini.
 Huddersfield Ben, seekor terier Yorkshire awal, secara universal dianggap sebagai bapa pengasas bagi baka ini.
 Obo II, bapa pengasas untuk semua kokerspaniel Amerika.
 Old Hemp, seekor collie sempadan awal.
 Old Jock, seekor terier rubah awal.

Anjing ketara lain
 Aloka, anjing asal India yang diselamatkan dan teman kepada sami-sami Buddha di Amerika Syarikat
 Auditor, seekor anjing jalang yang tinggal di kawasan perlombongan Butte, Montana.
 Balltze, seekor shiba inu dari Hong Kong dan wajah bagi meme "Cheems".
 Baltic, yang penyelamatannya di Laut Baltik mendapat perhatian seluruh dunia, menjadi maskot dan "anak kapal" di Baltica, kapal penyelidikan Poland yang menyelamatkannya.
 Bella, seekor shih tzu yang dimiliki oleh Mia Leimberg yang berusia 17 tahun, yang menemaninya semasa dia ditawan oleh Hamas dan kemudian dibebaskan sebagai pertukaran tahanan Palestin.
 Bum, seekor anjing terbiar kacuk berkaki tiga baka anjing Santo Bernard dan spaniel yang menjadi anjing bandar abad ke-19 bagi San Diego.
 Bummer dan Lazarus, sepasang anjing terbiar masyhur yang tinggal di San Francisco semasa tahun 1860-an, kerap dikaitkan dengan Maharaja Norton.
 Dog on the Tuckerbox.
 Dozer, seekor goldendoodle jantan, yang mengumpulkan $25,000 untuk Pusat Kanser Greenebaum Universiti Maryland dengan menyertai Maryland Half Marathon dan melintasi garisan penamat pada hari Ahad, 15 Mei 2011.
 Eclipse, seekor mastador betina (separuh mastif, separuh labrador) yang menaiki bas secara bebas dari perhentian bas dekat dengan rumahnya ke taman anjing di pusat bandar Seattle dan kembali. Ia telah menjadi kegemaran dalam kalangan pengulang-alik.
 Jonas, seekor koyok yang menyelamatkan nyawa pemiliknya daripada kemungkinan lemas pada Disember 2017.
 Joy, seekor spaniel, milik Aleksey Nikolayevich, yang kerap muncul bersama dengan baginda dalam fotograf dan tidak dapat dipisahkan daripada baginda. Aleksey dihukum mati pada usia 13 tahun bersama dengan seluruh keluarga di Yekaterinburg pada tahun 1918. Joy ialah satu-satunya yang terselamat daripada pembunuhan beramai-ramai dan ditemukan berkeliaran di pekarangan rumah sejurus selepas itu oleh penggiat Putih Rusia yang menduduki bandar itu untuk seketika terlalu lambat untuk menyelamatkan keluarga Romanov. Joy dibawa oleh salah seorang daripada mereka ke dalam buangan di Britain; di sana, ia mati di Windsor beberapa tahun kemudian, masih merindui tuan mudanya.
 Kabosu, seekor shiba inu betina yang paling terkenal sebagai wajah bagi Doge.
 Kalu, seekor anjing yang diselamatkan dan dipulihkan oleh pertubuhan penyelamatan haiwan bukan untung Animal Aid Unlimited selepas ia ditemukan di tapak pembinaan di Udaipur, India dengan hampir seluruh mukanya yang musnah dimamah ulat. Pertubuhan itu membuat video tentang penyelamatan oleh mereka dan ini menjadi tular kerana kecederaan mengerikan dan pemulihan ajaibnya. Selepas pemulihannya, ia menjalani selebih kehidupannya dengan gembira dan sihat di Animal Aid Unlimited. Ia mati akibat serangan jantung tiba-tiba pada September 2018.
 Kratu, seekor anjing yang diselamatkan dari Romania, yang penampilannya dalam Crufts menjadi fenomena tular.
 Lila, terier rubah milik Jeneral Howe British yang merayau semasa Pertempuran Germantown 1777; anjing itu didapatkan semula oleh askar Amerika dan diberi makan, dibersihkan, dan diberus sebelum dikembalikan ke kem British di bawah bendera gencatan senjata, dengan catatan mesra daripada Jeneral Washington.
 Loukanikos, seekor anjing yang aktif semasa gerakan antipenjimatan di Greece, dari tahun 2010 hingga tahun 2012. Ia ditonjolkan dalam keluaran tahun 2011 Time Person of the Year.
 Malchik, seekor anjing jalanan baka kacuk yang tinggal di Metro Moscow dan kematiannya akibat tikaman mencetuskan bantahan awam.
 Manchinha, seekor anjing baka kacuk betina yang dipukul dan diracun sampai mati oleh seorang pekerja Carrefour Brazil.
 Manny the Frenchie, buldog Perancis Amerika yang mencapai kemasyhuran Internet melalui penyiaran fotografnya di pelbagai tapak web media sosial.
 Max, seekor springerspaniel Inggeris yang merupakan anjing peliharaan pertama yang dianugerahi Darjah Kebesaran PDSA.
 Mishka, seekor husky Siberia. Mishka mempunyai saluran YouTube dengan melebihi 500 video. Mishka menjadi popular daripada sebuah video yang dalamnya ia mengatakan "I love you". Mishka telah membuat beberapa penampilan di rancangan bual bicara televisyen.
 Natividad, seekor anjing terbiar kurus kering yang ditampilkan dalam paparan berkontroversi oleh seniman Guillermo Vargas Habacuc dalam Visual Arts Biennial of Central America, yang kemudiannya menjadi subjek khabar angin meluas di Internet bahawa ia dibiarkan kelaparan sampai mati oleh seniman itu.
 Negro Matapacos, seekor anjing yang menyertai banyak demonstrasi jalanan di Santiago, Chile.
 Orelha, seekor anjing komuniti yang terbunuh di Praia Brava, sebuah kejiranan di Florianópolis, Brazil.
 Oscar, seekor pug milik seorang profesor di Universiti Komanwel Virginia, tumpuan kontroversi awam selepas pemiliknya menugasi sebuah kelas pengiklanan untuk menjadikan anjing itu masyhur.
 Paddy the Wanderer, seekor terier Airedale yang berkeliaran di jalanan di Wellington, New Zealand semasa Zaman Kemelesetan Besar dan terkenal kerana melakukan perjalanan dengan menaiki kapal.
 Peanut Butter, seekor shiba inu yang dilatih oleh speedrunner JSR untuk menekan butang pada alat kawalan permainan video yang dibina khas. Peanut Butter, yang digelar sebagai anjing speedrun pertama di dunia, telah muncul dalam dua acara Games Done Quick, dengan memainkan Gyromite dan Ken Griffey Jr. Presents Major League Baseball untuk Nintendo Entertainment System.
 Pickles, menemukan Trofi Jules Rimet (Piala Dunia FIFA) selepas trofi itu telah dicuri di England pada tahun 1966.
 Pickles, seekor anjing yang kerap dikupas sebagai asal usul nama untuk sukan bola pikel.
 Presley, si bokser, memenangi gelaran Greatest American Dog dalam rancangan televisyen CBS tahun 2008 dengan nama sama.
 Preta, seekor anjing hitam bunting yang diikat pada bampar sebuah kereta dan diseret melalui bandar raya Pelotas di Brazil pada tahun 2005.
 Red Dog, seekor silangan kelpie–cattle dog yang mengembara di sekeliling rantau Pilbara di Australia Barat dari tahun 1975 (apabila pemilik pemandu traknya meninggal dunia), berkawan dengan ramai orang tempatan, sehingga kematiannya pada tahun 1979, dipercayai telah disebabkan oleh keracunan striknina sengaja.
 Rigel, anjing Newfoundland peliharaan yang mungkin mitos dahulunya milik pegawai pertama William Murdoch di atas RMS Titanic. Murdoch lemas bersama dengan kapal karam itu, tetapi Rigel berenang selama tiga jam di sebelah bot penyelamat sehingga ia diselamatkan oleh RMS Carpathia. Rigel terkenal sebagai wira, kerana memaklumkan kapten Carpathia tentang mangsa melemah sebelum kapal itu melanggar mereka. Rigel diadopsi oleh anak kapal Jonas Briggs.
 Robot, seekor anjing milik seorang budak lelaki bernama Simon, menemukan lukisan gua di Lascaux pada tahun 1940.
 Rosie, seekor terier sutera Australia yang menyelamatkan nyawa pemiliknya semasa kebakaran rumah di Launceston, Tasmania, pada tahun 2010.
 Sansão, yang kedua-dua tungkai belakangnya dikerat dalam kes kekejaman terhadap haiwan di Brazil.
 Saucisse, calon dalam pilihan raya datuk bandar tahun 2001 di Marseille dan juga calon dalam rancangan realiti televisyen Secret Story 2009.

 Scrim, seekor anjing terbiar baka kacuk yang diselamatkan dari tempat perlindungan haiwan New Orleans yang dua kali melarikan diri dari bakal rumah dan mengelak daripada ditangkap selama hampir setahun, menjadi subjek bagi berita kebangsaan dan ikon bagi New Orleans.
 Sensation, anjing penuding Inggeris yang ditonjolkan pada logo Pertunjukan Anjing Westminster Kennel Club.
 Star, seekor pitbul betina baka kacuk yang ditembak oleh Jabatan Polis Bandar Raya New York pada tahun 2012 semasa ia melindungi pemilik gelandangannya, yang sedang mengalami sawan. Penembakan Star dirakam dalam video dan menjadi tular, yang membawa kepada kontroversi mengenai pengendalian polis bagi anjing pendamping.
 Tawny, seekor anjing pengutip Labrador kuning yang pada tahun 1999 melahirkan 18 ekor anak anjing dalam perinduk pertamanya. Untuk ini, ia menerima Anugerah "Iams Mother of the Year".
 Tika, seekor grehaun Itali dengan ramai pengikut media sosial.
 Tubby, seekor kokerspaniel, satu-satunya mangsa kematian dalam bencana Jambatan Selat Tacoma. Tubby mati apabila jambatan itu runtuh dan mayatnya tidak pernah ditemukan.
 Tuna, silangan anjing Chihuahua/dachshund dan selebriti internet.
 Whitney Chewston, seekor dachshund yang berasal dari Instagram yang kemudiannya dikenali sebagai "Anjing Homofobia" dalam budaya meme internet.
 Willie, seekor dachshund kurang upaya yang dibunuh bersama dengan pemiliknya Barbara Weston pada tahun 1993. Penemuan tentang kerusi rodanya bersama dengan rangka mereka di dalam lubang septik tiga tahun kemudian adalah penting dalam usaha polis untuk mengenal pasti mereka dan membawa pembunuh mereka Stephen Swaim ke muka pengadilan.
 Willie Bean, seekor anjing pengutip keemasan, tumpuan bagi beberapa satira politik sepanjang tahun 2008.
 Word, seekor Lhasa apso jantan, dijatuhi hukuman mati pada 4 Mei 1993 susulan dua insiden gigitan. Ia dipenjarakan di Tempat Perlindungan Kawalan Haiwan Seattle selama sejumlah lapan tahun 190 hari sebelum dibebaskan pada 10 November 2001, yang merupakan Rekod Dunia Guinness untuk tempoh paling lama di penjara maut anjing.

Kemasyhuran melalui proksi kepada pemilik masyhur
Sesetengah anjing dimasyhurkan dengan muncul kerap-kerap atau secara menonjol dalam media bersama dengan pemilik masyhur masing-masing.

Anjing milik pelakon dan penghibur
 Buster, seekor shih tzu yang dimiliki oleh pengacara televisyen British Paul O'Grady.
 Chalky, seekor terier Jack Russell milik ketua jurumasak dan pengacara Inggeris Rick Stein.
 Commissioner, seekor dachshund yang tuan perempuannya ialah pelakon Carole Lombard. Commissioner mengabaikan Clark Gable sepenuhnya. Selepas kematian Lombard pada tahun 1942, anjing itu tidak ingin meninggalkan Gable.
 Gary, seekor buldog Perancis, teman kepada mendiang Carrie Fisher.
 Giggy, seekor anjing Pomerania milik ahli perniagaan wanita Beverly Hills kelahiran London dan personaliti televisyen (The Real Housewives of Beverly Hills, Vanderpump Rules), Lisa Vanderpump.
 Google, seekor pudel yang tuannya ialah pelakon, pengarang, pengarah, dan penerbit Ben Hecht.
 Jazmín, seekor terier Yorkshire yang dimiliki oleh pengacara televisyen popular Argentina Susana Giménez. Jazmín tinggal bersama dengan Giménez, mengiringinya di televisyen, dalam penerbitan fotografi, dan dalam perjalanan antarabangsanya.
 Meatball, seekor buldog Inggeris milik Adam Sandler, membintangi tayangan singkat A Day with the Meatball.
 Mr. Famous, seekor terier Yorkshire milik Audrey Hepburn, yang membuat kemunculan dalam filem Love in the Afternoon (1957).
 Olga, anjing yang dimiliki oleh pengacara televisyen British Paul O'Grady.
 Pilaf, seekor anjing Chihuahua berbulu panjang yang dimiliki oleh pelakon dan penerbit Amerika Demi Moore.
 Puffy, seekor anjing Pomerania milik ahli perniagaan wanita Beverly Hills kelahiran London dan personaliti televisyen (The Real Housewives of Beverly Hills, Vanderpump Rules), Lisa Vanderpump.
 Schnorbitz, anjing Santo Bernard yang dimiliki oleh Bernie Winters, seorang pelawak Inggeris dan penyerlah lelucon dalam pasangan pelawak bersama dengan abangnya, Mike. Winters kemudiannya membuat persembahan solo, kerap dengan bantuan anjingnya. Selepas kematiannya, Winters mewariskan Schnorbitz kepada pementas Richard De Vere.
 Spike, seekor terier Yorkshire, bekas anjing pembantu bagi selebriti televisyen Joan Rivers. Logo korporat bagi PGHM (Please God Help Me) Productions milik Rivers menampilkan imej Spike kesayangannya dalam gaya berdoa dengan halo di atas kepalanya.
 Sui, seekor bulterier Staffordshire milik Steve Irwin yang ditampilkan dalam siri The Crocodile Hunter di Animal Planet.
 Tank, seekor kacukan pitbul, dimiliki oleh Sydney Sweeney dan membuat kemunculan kerap di media sosialnya.
 Tinkerbell, anjing Chihuahua milik Paris Hilton, ditampilkan dalam rancangan realiti The Simple Life.
 Vida, terier Yorkshire milik model Gisele Bündchen, telah kerap difotografkan bersama dengan pemilik masyhurnya.
 Zero, anjing milik Humphrey Bogart dan muncul bersama dengannya dalam High Sierra (1941).

Anjing milik pemuzik
 Charlie dan Bear, labrador milik bintang super Celine Dion, diwakili dalam berbilang majalah bersama dengan penyanyi itu dan keluarganya, menjadi selebriti haiwan peliharaan atas nama sendiri.
 Koji dan Gustav, dua ekor buldog Perancis milik Lady Gaga, dicuri daripada pejalan anjing mereka, Ryan Fischer, semasa berjalan-jalan di Los Angeles, California. Fischer diserang dan ditembak di dada, menyebabkan dia cedera parah. Anjing tersebut ditemukan dan dikembalikan kepada Gaga oleh Jennifer McBride, yang secara salah dituduh melakukan jenayah itu, untuk ganjaran $500,000. Penyerang sebenar kemudiannya ditemukan dan ditangkap.
 Lolabelle, terier tikus milik Laurie Anderson, tumpuan utama bagi filem dokumentari tahun 2015-nya Heart of a Dog.
 Lou Dog, seekor anjing Dalmatia, anjing milik Bradley Nowell (vokalis dan pemain gitar Sublime), kerap ditampilkan pada seni CD kugiran itu.
 Martha, anjing gembala lama Inggeris milik Paul McCartney, yang mengilhamkan lagu Beatles "Martha My Dear".
 Mate, anjing gembala Jerman milik Miley Cyrus, dinamai sempena perkataan Australia kegemarannya, mate.
 Max, anjing milik David Bowie, mempunyai heterokromia, satu keadaan yang kerap diatributkan kepada Bowie (yang pada hakikatnya menghidap anisokoria).
 Mercy, anjing milik Fiona Apple, yang menyumbangkan "vokal" kepada album tahun 2020-nya Fetch the Bolt Cutters dan kerap tampil dalam postingan media sosial.
 Mina, cairn terrier milik Sir Edward Elgar, yang sempena namanya beliau menamai karya orkestra terakhir beliau.
 Mocha, terier Yorkshire milik Kelly Rowland, ditonjolkan dalam satu episod Cribs di MTV.
 Sage, kacukan anjing gembala yang dimiliki oleh Jim Morrison daripada kumpulan muzik The Doors dan pasangannya Pamela Courson.
 Seamus, anjing milik penyanyi Steve Marriott, dapat didengari dalam runut Small Faces "The Universal" dan lebih ketara dalam runut Pink Floyd "Seamus".
 Strider, anjing milik Robert Plant, anjing "merle bermata biru" yang disebut dalam runut Led Zeppelin tahun 1970 "Bron-Y-Aur Stomp".
 Veela, anjing milik Shirley Manson, seekor terier yang diadopsi dari jalanan di Los Angeles.
 Ziggy, anjing milik Molly Meldrum, memainkan watak dirinya sendiri dalam siri mini tahun 2016 Molly. Ia merupakan anjing keempat yang telah dinamai oleh Meldrum sempena watak David Bowie Ziggy Stardust.

Anjing milik pengarang dan pemuisi
 Boatswain, haiwan peliharaan kegemaran milik Lord Byron, subjek bagi Epitaph to a Dog karya pemuisi itu.
 Cabal, anjing gembala Jerman putih milik Neil Gaiman, yang kerap tampil dalam blognya.
 Flush, kokerspaniel milik Elizabeth Barrett Browning yang merupakan subjek bagi Flush: A Biography karya Virginia Woolf, yang diterbitkan pada tahun 1933.
 Jacksie, seekor anjing kecil milik C. S. Lewis semasa zaman kanak-kanak beliau, mati dalam kemalangan ketika Lewis berusia empat tahun. Tidak lama kemudian, Lewis yang muda mula memanggil dirinya Jacksie. Lewis dikenali oleh sahabat dan keluarganya sebagai Jack sepanjang hayatnya.
 Josephine, seekor pudel katik hitam milik pengarang Jacqueline Susann dan subjek bagi memoirnya Every Night, Josephine!.
 Marley, seekor anjing pengutip Labrador kuning, dimiliki oleh wartawan John Grogan. Marley ialah seekor anjing neurotik, tetapi membuktikan dirinya sebagai haiwan peliharaan yang hebat dan tidak dapat dilupakan, sebagaimana yang dinyatakan dalam buku Grogan Marley & Me.
 Marlowe, corgi Wales Pembroke milik Stephen King, mengilhamkan watak Oy dalam siri fantasi karya King The Dark Tower.
 Nero, yang dimiliki oleh Thomas dan Jane Carlyle. Ia kecil, 'sebahagian terier Malta, sebahagian koyok', hitam putih, dan diperihalkan oleh Jane sebagai anjing yang mempunyai 'bulu sutera putih panjang yang tergantung di sekelilingnya – dan menutupi matanya yang sangat besar dan hitam'. Tiba pada tahun 1849, ia tinggal bersama dengan mereka sehingga kematiannya pada tahun 1860.
 Norbert, seekor anjing yang muncul dalam siri buku bergambarnya sendiri.
 Phiz, seekor terier Boston, diberikan kepada Helen Keller oleh sesetengah rakan sekelasnya dari Kolej Radcliffe."Boston Terriers" [Terier Boston] (dalam bahasa Inggeris). Dotdash Meredith. 
 Pippin, yang mabuk keretanya mengilhamkan siri buku bergambar karya K. V. Johansen.
 Trixie Koontz, seekor anjing khidmat bersara yang mati pada 30 Jun 2007, yang dikatakan sebagai pengarang Life Is Good: Lessons in Joyful Living dan Christmas Is Good, teman kepada Dean Koontz.

Anjing milik seniman
 Archie dan Amos, dachshund milik Andy Warhol dan pasangannya Jed Johnson, ditampilkan dalam lukisan-lukisan Warhol. Warhol membawa Archie ke studio, ke pembukaan seni, dan ke restoran beliau. Beliau juga membawanya ke sidang akhbar sebagai "alter ego"-nya.
 Dachshund-dachshund milik David Hockney.
 Lump, dachshund milik seorang sahabat kepada Pablo Picasso, yang tampil dalam beberapa lukisan beliau dan mengilhami lukisan berkenaan.
 Trump, pug milik William Hogarth, membuat beberapa kemunculan dalam lukisan Hogarth, termasuk dua buah lukisan tahun 1745, Painter and his Pug dan Captain Lord George Graham in his Cabin.

Anjing milik tokoh politik
 Babydog, buldog Inggeris peliharaan milik Gabenor Virginia Barat Jim Justice.
 Bailey, haiwan peliharaan milik senator Amerika Syarikat Elizabeth Warren.
 Blondi, anjing gembala Jerman milik Adolf Hitler.
 Boy, pudel milik Putera Rupert dari Rhein, yang pergi berperang bersama dengannya.
 Caesar, terier rubah yang dimiliki oleh Raja Edward VII.
 Conan, seekor mastif Inggeris yang diadopsi oleh presiden Argentina semasa Javier Milei dan diklon berbilang kali selepas kematiannya.
 Dash, King Charles spaniel yang dimiliki oleh Ratu Victoria.
 Dilyn, silangan terier Jack Russell milik Boris Johnson.
 Dookie, yang pertama daripada banyak corgi Wales Pembroke yang dimiliki oleh Ratu Elizabeth II.
 Dylan, collie kasar peliharaan milik presiden Argentina Alberto Fernández.
 Foks, anjing milik Presiden Republik Turki pertama Mustafa Kemal Atatürk.
 Konni, anjing pengutip Labrador milik Presiden Rusia Vladimir Putin.
 Lennu, terier Boston milik Presiden Finland Sauli Niinistö.
 Looty, anjing Peking yang dijarah dari Istana Musim Panas dan dihadiahkan kepada Ratu Victoria.
 Lupo, seekor kokerspaniel Inggeris yang dimiliki oleh William, Putera Wales dan Catherine, Puteri Wales.
 Nemo, seekor anjing pengutip Labrador-grifon hitam yang dimiliki oleh Presiden Perancis Emmanuel Macron dan Brigitte Macron.
 Orla, seekor kokerspaniel Inggeris yang dimiliki oleh William, Putera Wales dan Catherine, Puteri Wales.
 Pat, terier Ireland yang dimiliki oleh bekas Perdana Menteri Kanada William Lyon Mackenzie King. Selepas Pat mati, King mengadakan seans untuk "berkomunikasi" dengan Pat.
 Resistência Lula da Silva, koyok peliharaan yang dimiliki oleh Presiden Brazil Luiz Inácio Lula da Silva.
 Roland, anjing peliharaan milik Ferenc II Rákóczi.
 Seamus, seter Ireland milik Mitt Romney, yang menjadi subjek kontroversi semasa pilihan raya presiden Amerika Syarikat 2008 dan pilihan raya presiden Amerika Syarikat 2012.
 Susan, corgi Pembroke milik Ratu Elizabeth II. Semua corgi Ratu Elizabeth diturunkan daripada Susan.
 Sutter Brown, corgi Wales Pembroke peliharaan milik Gabenor California Jerry Brown dan isterinya, Anne Gust Brown.
 Tongdaeng, seekor anjing terbiar yang dimiliki oleh Raja Rama IX dari Thailand, baginda menulis sebuah buku tentangnya pada tahun 2002.
 Ulk, seekor anjing besar Denmark yang dimiliki oleh Presiden Chile Arturo Alessandri semasa jawatan presiden kedua beliau.

Anjing milik presiden Amerika Syarikat dan keluarga mereka

 Barney dan Miss Beazley, terier Scotland milik Presiden George W. Bush.
 Bo dan Sunny, anjing air Portugis milik Presiden Barack Obama.
 Buddy, anjing pengutip Labrador coklat milik Presiden Bill Clinton.
 Champ, Major, dan Commander, anjing gembala Jerman milik Joe dan Jill Biden. Major ialah anjing tempat perlindungan pertama yang pernah tinggal di Rumah Putih.
 Checkers, kokerspaniel milik Presiden Richard Nixon, dimasyhurkan dalam pidato Checkers.
 Dash, collie kacuk milik Wanita Pertama Caroline Harrison.
 Fala, terier Scotland milik Presiden Franklin D. Roosevelt, hadiah daripada sepupu Roosevelt, Margaret Suckley. Fala digambarkan dalam Tugu Peringatan Franklin Delano Roosevelt.
 Fido, haiwan peliharaan keluarga milik Presiden Abraham Lincoln.
 Him dan Her, beagle milik Presiden Lyndon Johnson, masyhur kerana kekecohan awam yang disebabkan oleh Johnson dengan mengangkat anjing tersebut dengan menggunakan telinga mereka.
 Laddie Boy, seekor terier Airedale masyhur yang dimiliki oleh Warren G. Harding.
 Liberty, anjing pengutip keemasan milik Presiden Gerald R. Ford, melahirkan lapan ekor anak anjing di Rumah Putih pada tahun 1975.
 Major, anjing milik Franklin D. Roosevelt yang dipindahkan dari Rumah Putih kembali ke rumah Roosevelt di Hyde Park, New York, pada tahun 1933 akibat insiden gigitan.
 Manchu, anjing Peking hitam kecil milik Alice Roosevelt, hadiah daripada Maharani China terakhir.
 Millie, springerspaniel Inggeris milik Wanita Pertama Barbara Bush, dikreditkan sebagai pengarang bagi buku terlaris bukan cereka #1 The New York Times Millie's Book.
 Pete, bulterier milik Presiden Theodore Roosevelt, menggigit sedemikian ramai orang sehingga ia diusir dari Rumah Putih.
 Pushinka, anjing baka kacuk milik Presiden John F. Kennedy (anak kepada anjing angkasa Soviet Strelka).
 Rex, anjing milik Ronald Reagan semasa memegang jawatan.
 Rob Roy, collie peliharaan milik Presiden Calvin Coolidge dan wanita pertama Grace Coolidge.
 Spot "Spotty" Fetcher, springerspaniel Inggeris milik Presiden George W. Bush, dinamai sempena Scott Fletcher, bekas pemain besbol Texas Rangers.

Lain-lain
 75 ekor dachshund milik William Randolph Hearst, yang tinggal di ladang ranconya, Istana Hearst.
 Bambi, seekor anjing Chihuahua yang dimiliki oleh setiawan Ireland Utara terkemuka Sammy Duddy. Bambi mendapat banyak perhatian media apabila ia ditembak mati pada tahun 2002 oleh setiawan pihak lawan semasa serangan senjata api di rumah Duddy di Belfast.
 Ben, seekor anjing pengutip keemasan milik Kirk Herbstreit yang membuat beberapa penampilan dalam College GameDay dan pelbagai siaran lain.
 Blue, anjing milik Don Cherry.
 Buffy, seekor anjing Pomerania yang dimiliki oleh Ketua Pegawai Eksekutif Telegram, Pavel Durov.
 Chica, dimiliki oleh YouTuber Markiplier.
 Daddy, dimiliki oleh penyanyi rap Redman, yang terkenal sebagai sebahagian daripada kawanan Cesar Millan apabila tuannya melancong.
 Decoy Ohtani, kooikerhondje peliharaan milik pemain besbol Jepun Shohei Ohtani.
 Diamond, anjing kegemaran milik Sir Isaac Newton.
 Gizmo, seekor terier Yorkshire yang menemani pemburu ribut dan penghibur Reed Timmer.
 Jofi, seekor cau-cau milik Sigmund Freud. Jofi kerap menghadiri sesi terapi dan membantu menenangkan pesakit.
 Klondike, Sundae, dan Chipwich, tiga ekor anjing Eskimo Amerika yang dimiliki oleh personaliti YouTube Jack Douglass (jacksfilms).
 Marbles, Kermit, Peach, Bunny, dan Loni, lima ekor anjing yang dimiliki oleh personaliti internet Jenna Marbles dan Julien Solomita.
 Nash, seekor husky Alaska jantan berusia tiga tahun, sebahagian daripada pasukan Iditarod Jeff King, yang turut menyaksikan kecederaan pada Crosby, seekor anjing jantan berusia tiga tahun, dan Banjo, seekor anjing jantan berusia dua tahun.
 Peritas, anjing kegemaran milik Alexander Agung.
 Roscoe, buldog vegan (mati 2025) yang diadopsi oleh Lewis Hamilton pada tahun 2013, yang membuat penampilan kerap dalam perlumbaan Grand Prix Formula Satu.
 Scipio, anjing Santo Bernard milik Orville Wright.
 Tajniak, anak anjing hitam milik Paderi Jerzy Popiełuszko.

Lihat juga
 Anjing dalam Perang Revolusi Amerika (bukan anjing perang)
 Haiwan peliharaan Vladimir Putin
 Jenis anjing
 Pingat Dickin
 Pingat Emas PDSA, anugerah haiwan untuk keberanian dan bakti kepada tugas
 Senarai anjing cereka
 Senarai anjing tertua
 Senarai anjing pengutip Labrador
 Senarai baka anjing
 Senarai haiwan terkaya
 Senarai kucing individual
 Senarai serigala individual

Rujukan

Pautan luar



Individual
Anjing